**Rondelul scumpei Reveniri**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul scumpei Reveniri

Măreaţa-Ţi scumpă Revenire

Ne este Doamne dorul sfânt,

Vrem despărţirea de pământ

Spre-a fi la Tine’ n strălucire!

În viaţa aceasta de ’ngrădire

Înconjuraţi de-al Tău Cuvânt,

Măreaţa-Ţi scumpă Revenire

Ne este Doamne dorul sfânt!

Cât va mai fi pân’ la ’ntâlnire

Te-om aminti mereu în cânt

Prin cel mai sacru Legământ

Al Dragostei, spre mântuire…

Măreaţa-Ţi scumpă Revenire,

Ne este Doamne dorul sfânt!

Flavius Laurian Duverna